**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture i pogona u području prijevoza oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020.**

**ROK ZA PODNOŠENJE PP: 16.05.2022.**

**OZNAKA POZIVA: FSEU.MMPI.01**

**ROK ZA ODGOVOR NA PITANJE (UzP): 09.02.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 31.01.2022. godine** | **DATUM ODGOVORA NA PITANJE: 03.02.2022. godine** |
|  | Da li je za aktivnosti Grupe 1 (Hitne mjere situacije) koje su već provedene potrebno dostaviti Obrazac 5 te Dokaz da je građevina oštećena u potresu? Naime, zbog hitnosti nakon potresa, a u svrhu normaliziranja situacije odmah se krenulo sa sanacijom građevina u ovom slučaju prometnica te su prometnice hitno sanirane prema uobičajenoj proceduri sanacije prometnica, za što su bili izrađeni troškovnici. | Za sve aktivnosti koje se prijavljuje nužno je dostaviti dokaze da je građevina oštećena u potresima nakon 28. prosinca 2020. godine te je isto tako nužno dostaviti i Obrazac 5. |
|  | Da li se u sklopu projektne prijave dostavlja jedan Obrazac 5 sa svim aktivnostima ili se za svaku aktivnost dostavlja zaseban Obrazac 5. | Prijavitelj može dostaviti samo jedan Obrazac 5 sa jasno definiranim aktivnostima i jasno definiranim aktovima koje je potrebno ishoditi za svaku aktivnost.  No isto tako prijavitelj može dostaviti i više Obrazaca 5 ako je Prijavitelj odlučio grupirati pojedine aktivnosti ili je to nužno zbog drugih razloga. |
|  | Molimo pojašnjenje vezano za detaljno razrađen troškovnik za svaku aktivnost operacije. Da li je propisano tko i s kakvim ovlaštenjima treba izraditi troškovnik? Konkretno, treba li troškovnik izraditi ovlašteni stručnjak (projektant/arhitekt) upisan u komoru ili je prihvatljiv troškovnik koje su izradili stručni suradnici/službenici zaposleni u uredu Prijavitelja, a kojima su takvi poslovi u opisu radnog mjesta? | Detaljno razrađeni troškovnik mora biti potpisan i ovjeren od osobe ovlaštene temeljem zakona o gradnji (NN br. 153/13, 20/17, 39/19, i 125/19) u kojem je navedeno da je Projektant fizička osoba koja prema posebnom zakonu ima pravo uporabe strukovnog naziva ovlašteni arhitekt ili ovlašteni inženjer.  Ako zaposlenici prijavitelja imaju pravo uporabe strukovnog naziva ovlašteni arhitekt ili ovlašteni inženjer, onda isti imaju pravo izraditi i troškovnik. |
|  | Je li potrebno predvidjeti izradu elaborata ocjene postojećeg stanja i projektno-tehničku dokumentacije za sanaciju prometnica ili samo za dijelove prometnica za koje su potrebni veći radovi i multidisciplinaran pristup, npr. za sanaciju mostova? | Dokumentacija koju je potrebno dostaviti uz prijavu navedena je u točki 3.1. Projektni prijedlog u Uputama za prijavitelje.  Elaborat ocjene postojećeg stanja je potrebno izraditi prije prijave te ga dostaviti uz Obrazac 5. Izjava stručnjaka.  Ovlašteni projektant kao stručna osoba odlučuje o potrebi izrade i opsegu projektno-tehničke dokumentacije temeljem podataka o aktivnostima projekta i zatečenog stanja projekta. |
| **RB** | **DATUM ZAPRIMANJA PITANJA: 1.02.2022. godine** | **DATUM ODGOVORA NA PITANJE: 03.02.2022. godine** |
|  | Temeljem vašeg odgovora na postavljeno zaprimljeno pitanje br. 2, od 11.01.2021. molimo pojašnjenje upita kako je niže navedeno.    Vaš odgovor: Javni naručitelji u kontekstu ovog Poziva primjenjuju Zakon o javnoj nabavi (NN 120/16), dok se primjena Pravilnika o provedbi nabave roba, usluga i radova za postupke obnove (NN 126/2021) treba razmotriti u svakom pojedinačnom slučaju, uzevši u obzir prirodu zgrade koja se obnavlja i vrijednost obnove. Pri tome je potrebno uzeti u obzir odredbe Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/20, 10/21, 117/21) koje definiraju primjenu Zakona (a samim time i primjenjivost Pravilnika), posebice članak 3. stavak 17.:    „17. zgrada je zatvorena i/ili natkrivena građevina namijenjena boravku ljudi odnosno smještaju životinja, biljaka i stvari koja je oštećena ili uništena potresom iz članka 1. stavka 1. ovoga Zakona, pri čemu se zgradom ne smatra pojedinačna građevina unutar sustava infrastrukturne građevine.“.    Pitanje:  Temeljem članka 15. stavak 1. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/20, 10/21, 117/21) koji definira primjenu predmetnog zakona obnavljanja postojeće oštećene zgrade, i to 1.) zgrade javne namjene, te u skladu s člankom 3. stavak 16.:    16. zgrada javne namjene je zgrada namijenjena obavljanju djelatnosti u području odgoja, obrazovanja, prosvjete, znanosti, kulture, sporta, zdravstva i socijalne skrbi, radu tijela državne uprave i drugih državnih tijela, tijela jedinica lokalne i područne (regionalne) samouprave, pravnih osoba čiji je osnivač Republika Hrvatska i jedinica lokalne i područne (regionalne) samouprave te rezidencijalni objekti u vlasništvu Republike Hrvatske i zgrade vjerskih zajednica namijenjene obavljanju vjerskih obreda kojima prisustvuje više ljudi,    molimo definirajte da li trgovačka društva čiji je osnivač Republika Hrvatska i/ili jedinica lokalne i područne (regionalne) samouprave provode postupke nabave obnova zgrade primjenjujući odredbe Zakona o javnoj nabavi (Narodne novine, br. 120/16) ili primjenjuju pragove i pravila postupaka prema Pravilniku o provedbi postupaka nabave roba, usluga i radova za postupke obnove. | Primjena Zakona o javnoj nabavi (NN 120/16) ili Pravilnika o provedbi nabave roba, usluga i radova za postupke obnove (NN 126/2021) ovisi o predmetu nabave i o procijenjenoj vrijednosti iste. Moguće je da vi kao obveznik javne nabave primjenjujete ili jedan ili drugi propis, ovisno o svakom pojedinačnom slučaju (obzir prirodu zgrade koja se obnavlja i vrijednost obnove). |